text: Sommerland Syd solgt
  23 august 2014 kl. 07.56
  To år efter at Sommerland Syd blev begæret konkurs er det nu blevet solgt.
  Ægteparret Mette og Tommy Boysen er nu blevet ejere af det 18 hektar store område, der indtil for to år siden var forlystelsespark.
  Parken, der er beliggende ved Tinglev, måtte efter et par hårde år lade sig erklære konkurs i august 2012. Siden er der ikke sket meget i parken, som har fået lov at forfalde.
  - Nu skal vi lige ha undersøgt helt præcis, hvad vi må på grunden, men ideen er at plante det til og drive skovdrift, forklarer Tommy Boysen til JV.dk. Han kan nu se frem mod et større oprydningsarbejde.
  Aabenraa Kommune kunne ved et tilsyn i marts konstatere, at jorden som følge af en væltet olietank er forurenet.
  